OpenLLM-France/wikimedia huggingface dataset:
# Kirkersville

Kirkersville és una població dels Estats Units a l'estat d'Ohio. Segons el cens del 2000 tenia 520 habitants.

## Demografia

Segons el cens del 2000, Kirkersville tenia 520 habitants, 177 habitatges, i 143 famílies. La densitat de població era de 102,4 habitants per km².
Dels 177 habitatges en un 40,7% hi vivien nens de menys de 18 anys, en un 65% hi vivien parelles casades, en un 11,9% dones solteres, i en un 19,2% no eren unitats familiars. En el 15,8% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,5% tenia menys de 18 anys, un 6,7% entre 18 i 24, un 29,6% entre 25 i 44, un 24,2% de 45 a 60 i un 11% 65 anys o més.
L'edat mediana era de 36 anys. Per cada 100 dones de 18 o més anys hi havia 97,9 homes.
La renda mediana per habitatge era de 45.833 $ i la renda mediana per família de 55.000 $. Els homes tenien una renda mediana de 35.893 $ mentre que les dones 25.481 $. La renda per capita de la població era de 16.932 $. Aproximadament el 6,8% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirkersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Kirkersville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Jaume Molina (organista)

Jaume Molina (? – 11 de juny de 1652) fou un organista aragonès actiu a la catedral de Girona. El 1633, quan Luis Méndez va deixar el magisteri de l’orgue de Girona, es van convocar oposicions l’agost del mateix any però les discrepàncies entre els membres del tribunal van fer que la plaça romangués vacant. Finalment, van atorgar el càrrec, sense oposicions, a Jaume Molina, el qual va regir el magisteri fins al seu traspàs, l’11 de juny de 1652.
Narcís Jeroni Puig, organista de Sant Feliu, va ocupar de forma interina el magisteri de l’orgue fins al nomenament d’un nou titular. A Molina el succeí l’olotí Joan Verdalet, deixeble de Molina a Girona i mestre de capella de Sant Esteve d’Olot el 1650. El seu germà o parent Agustí hi cantava com a tenor agut.

## Referències

* 1 2 Gregori i Cifré, Josep Maria. La Música a la Catedral de Girona. Bellaterra: Universitat Autònoma de Barcelona, Servei de Publicacions, 2019. ISBN 978-84-49086175.
* ↑ Civil I Castellví, Francesc «A propósit d'una Jàcara al Nacimiento de Xto. - s. XVII, conservada a l'arxiu de la catedral». Revista de Girona.
# Flottbektal

El Flottbektal o vall del Flottbek és un dels parcs naturals d'Hamburg, protegits, promoguts i gestionats pel senat de l'estat d'Hamburg.
És el més petit del 31 parcs naturals de la ciutat hanseàtica. El parc està emparat legalment per un Pla especial de protecció del medi físic i el paisatge, aprovat l'1 de juny de 1982.

## Situació

El parc es troba al geesthang al mig d'una zona verd més llarga, el Jenisch Park. És la darrera de les valls humides (alemany Talaue) al territori hamburguès que va tornar a ésser sotmesa a la influència de la marea via l'Elba, després de suprimir una vàlvula que tancava el Große Flottbek a marea alta al port de Teufelsbrück. El senders del parc estan oberts als vianants i ciclistes.

## Fauna i flora

Més avall, la zona està més sotmesa a la marea i crea un biòtop ideal per salzes, que cauen i als troncs caiguts tornen a créixer com a bosquets d'arbusts joves, omplerts d'ortigues i de petasites. Al marge del Flottbek es troben a més poes, ranunculàcies i prímules. La part més amunt del geesthang està dominat per canyís sembrat de petits prats de Cirsium oleraceum, caltes i filipendules molt atractius a la primavera, quan tot floreix. Degut a la superfície petita de la reserva, la fauna està menys especialitzada. S'hi troben entre altres microquiròpters, i ocells rars a la regió força urbanitzada d'Hamburg, com Hippolais icterina i les busqueretes. Altres ocells notables són el gamarús, el picot verd, el rossinyol tot i el rar blauet.

## Referències i enllaços

* ↑ Decret del parc natural Flottbektal Hamburg, Senat, 1 de juny de 1982 (alemany)
* ↑ NSG Flottbektal, Web de l'ajuntament d'Hamburg (alemany)
# Phlomis chrysophylla

Phlomis chrysophylla (també coneguda com a Sàlvia de Jerusalem) és una espècie d'angiosperma de la família de les labiades, nativa de l'est d'Àsia, essent originària des de la zona mediterrània fins a la Xina. És una planta herbàcia amb la base llenyosa que és resistent a la sequera, podent arribar a fer un metre d'alçada per un 1,2 m d'ample. És un arbust perenne amb una textura llanosa, amb dos tipus de fulles: les basals, que són més grans, i les superiors pubescents, similars a les sàlvies, les quals es tornen de color verd llima amb l'edat. Té dos Tenen les flors grogues i creixen en forma de verticil·lastre, inflorescència característica de la família de les labiades consistent en un conjunt de 3 o més grups de flors en el mateix pla al voltant de la tija. El seu cultiu requereix algunes proteccions a l'hivern. Ha guanyat l'Award of Garden Merit de la Reial Societat d'Horticultura.
El nom genèric "Phlomis" prové del grec i significa "flama", i pot fer referència a l'ús de les fulles a l'antiguitat com a metxes per a les làmpades. L'epítet específic "chrysophylla" significa "amb fulles d'or".

## Referències

* ↑ «RHS Plant Selector - Phlomis chrysophylla». Arxivat de l'original el 2013-11-01. [Consulta: 25 maig 2013].
* ↑ RHS A-Z encyclopedia of garden plants. United Kingdom: Dorling Kindersley, 2008, p. 1136. ISBN 1405332964.
* ↑ Coombes, A. J.. The A to Z of Plant Names. USA: Timber Press, 2012, p. 312.
* ↑ Harrison, Lorraine. RHS Latin for gardeners. United Kingdom: Mitchell Beazley, 2012, p. 224. ISBN 9781845337315.
# Hibernation

Hibernation és un curtmetratge britànic de 15 minuts realitzat el 2005 per John Williams.

## Repartiment

* Adam Arnold: Jason
* Sonny Rooney: Sidney
* Peter Reynolds: Hunter
* Adam Paroussos: Robin

## Premis

* Rhode Island International Film Festival 2005: Grand Prix.
* Edinburgh International Film Festival 2005: millor Curtmetratge britànic.
* Brest, European Short Film Festival 2005: millor Pel·lícula.
* Zagreb International Film Festival 2005: millor Curtmetratge.
* Haloween Short Film Festival 2005: Premi del públic.
* Uppsala Short Film Festival 2005: Pel·lícula millor per a nens, premi del públic.
* Manhattan Short Film Festival: 2005: Grand Prix.
* Cinema Da Mare 2005: Grand Prix.
* Clermont Ferrand 2006: Premi del públic.
* Brit Spotting Berlin 2006: Premi del públic, millor curtmetratge.
* Aspen Shorts Fest 2006: Millor fotografia.
* Opalcine (França) 2006: Premi del públic.
* Prens Ca Court! (Montreal) 2006: Gran Premi, millor curtmetratge internacional.
* Cleveland International Film Festival 2007: Visual Film Award.
* Missatge to Man 2007: St. Petersburg - Directors Guild Award.
# Pisieu

Pisieu és un municipi francès, situat al departament de la Isèra i la regió d'Alvèrnia-Roine-Alps.
# Frascineto

Frascineto (albanès Frasnita) és un municipi italià, dins de la província de Cosenza. L'any 2006 tenia 2.378 habitants. És un dels municipis on viu la comunitat arbëreshë. Limita amb els municipis de Cassano allo Ionio, Castrovillari i Civita.

## Administració

Llista d'alcaldes :
| Període | Identitat | Partit |
| 2006- | Francesco Pellicano | Llista cívica |
# Frase ganxo

Una frase ganxo (en anglès: catch phrase) és una frase o expressió caracteritzada per la seva constant repetició. Aquestes frases memètiques s'originen sovint en la cultura popular i en les arts, i es difonen en una gran varietat de mitjans de comunicació (com ara literatura o publicacions, pel·lícules, televisió o ràdio), així com en el boca-orella.
Algunes frases ganxo arriben a convertir-se en la carta de presentació de la persona o personatge que les va originar, i pot ajudar a l'hora d'identificar un actor amb el personatge que interpreta. Aquest és especialment el cas dels actors de comèdia.

## Exemples

* "Daba daba du..!!" - Els Picapedra.
* "Sue Ellen, ets un pendó" - primera expressió que contenia un mot malsonant que es va sentir a TV3.
* "A.. jugaar..!!" - Joaquín Prat.
* "Fistro pecador...", "Te das cuen?..." - frases ganxo de Chiquito de la Calzada.
* "Allons-y" - frase ganxo del desè Doctor Who interpretat per David Tennant.

## Vegeu també

* Eslògan.
* Falca (publicitat).
* frase feta
* idiotisme
* fraseologia
* estereotip
* polisèmia
* parèmia
* proverbi
* refrany

## Referències

* Partridge, Eric (1894-1979) ed. Beale. A Dictionary of Catch Phrases, American and British, from the sixteenth century to the present day (enlarged trade paperback edition) Lanham, Maryland: Scarborough House, 1992, ISBN 0-8128-8536-8.
# Nora Martirosyan

Nora Martirosyan (Erevan, 1973) és una artista plàstica i directora de cinema armènia que actualment resideix a França.

## Biografia

Va néixer a Armènia durant l'època soviètica en el si d'una família de científics. Concretament, era filla de dos físics i neta d'una enginyera d'Estat. Tanmateix, ella volia dedicar-se a les arts. Malgrat que hauria volgut estudiar cinema a l'Institut de Cinematografia Gerasimov a Moscou, per la Guerra de l'Alt Karabakh es va veure forçada a romandre on vivia, així que es va graduar a l'Acadèmia Estatal de Belles Arts d'Armènia, situada a Erevan, la capital del país. El 1997, a l'edat de 23 anys, va deixar Armènia per a viatjar per Europa. Va continuar els estudis a l'Escola de Belles Arts d'Amsterdam i a la Rijksakademie van beeldende kunsten als Països Baixos i a Le Fresnoy un colp arribada a França.
Dirigeix curtmetratges i migmetratges des del 2003. Molt més endavant, el 2015, va estrenar-se com a professora de cinema i vídeo a l'Escola de Belles Arts de Bordeus. No va ser fins al 2018 que va rodar el primer llargmetratge, titulat Si le vent tombe, que tracta de la situació política de la província armènia de l'Alt Karabakh.

## Filmografia

* Courant d'air (2003)
* Blind Date (2004)
* 1937 (2007)
* Les Complices (2009)
* Paris-Yerevan (2016)
* Si le vent tombe (2020)

## Referències

* ↑ «Nora Martirosyan» (en francès). Centre Pompidou. [Consulta: 26 maig 2021].
* ↑ «Nora Martirosyan ou le cinéma vécu comme un conte suspendu» (en francès). L'Humanité, 25-05-2021. [Consulta: 26 maig 2021].
* ↑ «L'ACID - Nora Martirosyan». Le site de l'ACID - Association du Cinéma Indépendant pour sa Diffusion. [Consulta: 26 maig 2021].
* ↑ «Si le vent tombe». art-et-essai.org, 2020. [Consulta: 26 maig 2021].
* ↑ «« Si le vent tombe » : l’impossible envol d’un peuple dans le Haut-Karabakh» (en francès). Le Monde.fr, 26-05-2021 [Consulta: 26 maig 2021].
# Nora Catelli

Nora Catelli (Rosario, Argentina, 1946) és una crítica literària i assagista argentina, professora titular de Teoria de la Literatura i Literatura Comparada a la Universitat de Barcelona.
Es va llicenciar en lletres a la Universitat Nacional de Rosario i és doctora en Filologia Hispànica. Resideix a Espanya des del 1976, quan va arribar exiliada de la Guerra bruta a l'Argentina juntament amb una gran quantitat d'intel·lectuals.
Ha estat Visiting Fellow del Programa Albert Schweitzer d'Humanitats de la Universitat de Nova York, i és membre del Workshop del Rockefeller Archive Center, també de Nova York, en el projecte "Vers una història de les elits culturals en Amèrica Llatina".
En la seva ja llarga carrera ha prologat a Virginia Woolf, George Eliot i Franz Kafka, entre molts altres, a més d'haver publicat una gran quantitat d'articles sobre teoria literària i sobre autors de la modernitat americana i europea. És considerada una de les majors expertes en teoria de l'autobiografia de l'àmbit hispà.
En l'actualitat imparteix classes de Teoria del Llenguatge Literari i de Literatures Comparades a la Universitat de Barcelona, i col·labora en el suplement literari del diari El País, Babelia.

## Assajos

* El espacio autobiográfico (1991).
* El tabaco que fumaba Plinio (1998), en col·laboració amb Marieta Gargatagli.
* Testimonios tangibles, (2001), XXIX Premi Anagrama d'Assaig.

## Referències

* ↑ «Nora Catelli». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Antoine Krier

Antoine Krier (Bonnevoie, Ciutat de Luxemburg, 21 d'abril de 1897 – Esch-sur-Alzette, 22 de setembre de 1983) fou un polític i sindicalista luxemburguès del Partit Socialista dels Treballadors (LSAP), que fou batlle municipal d'Esch-sur-Alzette entre 1951 i 1965. Des del 1929 fins al 1935, fou el president del Partit Socialista, el predecessor del LSAP. L'any 1953 fou president del Sindicat de Treballadors Luxemburguesos. L'any 1965, després de deixar la batllia municipal, passà a desenvolupar tasques ministerials. Krier era el germà del també polític Pierre Krier.

## Referències

* ↑ «In Memoriam Hubert Clement» (en francès). Grand-Duché de Luxembourg Ministère d'État - Bulletin d'Information, agost/setembre 1953. [Consulta: 12 desembre 2017].
* ↑ «Esch-la-rouge» (en francès). Land.lu, 11-11-1999. [Consulta: 12 desembre 2017].
* 1 2 «100 ans de syndicalisme libre au Luxembourg» (en francès). Aktuell. OGB-L, 01-11-2016. Arxivat de l'original el 2017-01-07 [Consulta: 12 desembre 2017].
* ↑ «Acquis» (en francès). Fraendag.lu. [Consulta: 12 desembre 2017].
# Novia que te vea

Novia que te vea és el primer llargmetratge de Guita Schyfter, així com el primer film mexicà que va abordar el tema de la integració cultural de les comunitats jueves a Mèxic. És una aproximació a les comunitats jueves que habiten a Mèxic i la manera en què s'han adaptat mútuament les dues cultures.
La pel·lícula es basa en la novel·la homònima escrita, un any abans (1992), per Rosa Nissan, que qüestiona també el paper tradicional de les dones jueves, així com els costums i tradicions de la comunitat sefardita.

## Argument

En els anys quaranta i cinquanta, les joves amigues Oshi i Rifke, de la comunitat jueva emigrada a Mèxic, es fan íntimes amigues, encara que la primera és sefardita, d'origen turc i de família conservadora, i la segona pertany a un altre grup, més liberal. La família de la primera només desitja que es casi, i la de la segona admet, després d'algunes rebel·lions de la jove contra les seves tradicions, que estudiï i que exerceixi la seva professió.

## Temes

Aquesta pel·lícula aborda per primera vegada el tema de la presència de la comunitat jueva a Mèxic i la integració de les cultures jueva i mexicana i les aportacions i enriquiments mutus.
| « | "Vaig voler contar una història del meu món, de la cultura on vaig créixer i em vaig desenvolupar." | » |
| — Guita Schyfter, directora i productora. |||

## Repartiment

* Claudette Maillé -Oshinica Mataraso
* Maya Mishalska -Rifke Groman
* Ernesto Laguardia -Eduardo Saavedra
* Angélica Aragón -Sarica Madre
* Verónica Langer -mamá Rifke
* Mercedes Pascual -abuela Sol
* Pedro Armendáriz Jr. -papá Saavedra

## Premis

| Festival | País | Premi | Any |
| Premi Ariel | Mèxic | Ariel | 1994 |
| Rhode Island | Estats Units | Opera Prima | 1994 |
| La dona i el Cinema | Argentina | Esment Especial | 1994 |
| Ariel | Mèxic | Ariel a Maria Fernanda Gracia per Millor Actriu de Quadre | 1995 |

## Referències

* ↑ «Guita Schyfter». Arxivat de l'original el 2015-06-03. [Consulta: 21 octubre 2015].
* ↑ «Novia que te vea (1993)». Arxivat de l'original el 2015-10-07. [Consulta: 21 octubre 2015].
* ↑ Novia que te vea a cinema22
* ↑ «Rosa Nissán: Entre la autobiografía novelada y la identidad sefaradí. Autora de Novia que te vea, entre otros. | Comunidad | Diario Judío México». [Consulta: 21 octubre 2015].

## Enllaços externs

* Novia que te vea a YouTube
# Oleksí Potàpenko

Oleksí Andríiovitx Potàpenko o Aleksei Andréievitx Potàpenko (Kíev, 8 de maig de 1981) (Олексі́й Андрі́йович Пота́пенко en ucraïnès; Алексе́й Андре́евич Пота́пенко en rus), conegut artísticament com a Potap - Пота́п en ucraïnès i rus és un cantant de r'n'b, hip-hop i rap. També és empresari i fundador d'Empire Label. Canta principalment en rus.

## Discografia

* 2004 – Potap – Na svoei volne ili ano kaneshno potomusho shojh
* 2006 – Potap – Na drugoi volne ili ano kaneshno potomusho shojh
* 2008 – Potap & Nastya – Nepara
* 2009 – Potap & Nastya – Ne lubi mne mozgi
* 2013 – Potap & Nastya – Vse Puchkom
* 2015 – Potap & Nastya – Shchit I Myach
* 2015 – Mozgi – Bikini Album
* 2015 – Mozgi – Elektroshaurma
* 2016 – Mozgi –Bar
* 2017 – Mozgi – Na belom
* 2017 – PTP – Spelie Slivi EP
* 2018 – Mozgi – Vinos mozga

## Enllaços externs

* Pàgina oficial de Potap
* Pàgina oficial de Potap i Nastia Kamenskikh Arxivat 2009-08-06 a Wayback Machine.
# Gabriel Isal i Miró

Gabriel Isal i Miró (Badalona, 27 de novembre de 1923 - Badalona, 31 de gener de 1995) fou un futbolista català de les dècades de 1940 i 1950.

## Trajectòria

Jugà a la UA Horta i el 1943 ingressà al FC Barcelona. Passà per diversos equips del club, Aficionats, Amateur, el primer equip i el filial Espanya Industrial. Només jugà tres partits oficials, dos de lliga i un de copa. Posteriorment destacà a Segona Divisió al Real Murcia, Hèrcules CF i CD Tenerife, aquest darrer durant quatre temporades. Acabà la seva carrera al CF Badalona.

## Referències

* 1 2 3 4 5 6 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Fitxa de Gabriel Isal». herculanos.com. [Consulta: 7 maig 2016].

## Enllaços externs

* Perfil a BDFutbol
# Galgenen

Galgenen és un municipi del cantó de Schwyz, situat al districte de March.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Nokere Koerse 2018

La Nokere Koerse 2018 va ser la 72a edició de la Nokere Koerse. Es disputà el 14 de març de 2018 sobre un recorregut de 191,1 km amb sortida a Deinze i arribada a Nokere. La cursa formava part de l'UCI Europa Tour amb una categoria 1.HC.
El vencedor fou el neerlandès Fabio Jakobsen (Quick-Step Floors), que s'imposà a l'esprint a Amaury Capiot (Sport Vlaanderen-Baloise) i a Hugo Hofstetter (Cofidis).

## Equips

L'organització convidà a 23 equips a prendre part en aquesta edició de la Nokere Koerse.

## Classificació final

Font: ProCyclingStats :

## Referències

* ↑ «El holandés Fabio Jakobsen se impone al esprint en la Nokere Koerse». El Mundo Deportivo, 14-03-2017 [Consulta: 19 març 2018].
* ↑ «Startlist 2018 » 73st Nokere Koerse - Danilith Classic (1.HC)». [Consulta: 19 març 2018].

## Enllaços externs

* Nokere Koerse 2018 - Lloc web oficial
# Castell de Sen

El castell de Sen o castell de la Peña de San Miguel és un castell situat al Salto de Roldán, a la localitat de Santa Eulalia de la Peña, al municipi de Nueno.

## Història

Existeixen notícies de l'enclavament de Sen per part d'autors musulmans com Ar-Razí, Ibn Hayyan i Al-Udhrí ja als segles x i xi com una hisn enfront de fortaleses cristianes del nord com Bentué, Lúsera, Nocito i Used.
Va ser conquerit temporalment per Sanç II de Pamplona entre el 940-941 encara que va ser reconquerit per Muhámmad ibn Háshim at-Tuyibi en 942. A finals del segle xi va ser conquerit definitivament pels cristians sense poder precisar-se una data concreta.

## Referències

* ↑ «Bienes culturales - patrimonioculturaldearagon.es» (en espanyol europeu). www.patrimonioculturaldearagon.es. Arxivat de l'original el 2019-08-22. [Consulta: 18 abril 2020].
* ↑ «Castillo de Sen - CastillosNet». www.castillosnet.org. Arxivat de l'original el 2017-03-16. [Consulta: 18 abril 2020].
# Gai Papiri

Gai Papiri o Sext Papiri (en llatí Caius Papirius o Sextus Papirius) va ser el suposat redactor de les anomenades Leges regiae, o Jus Papirianum, o Jus Civile Papirianum.
Dionís d'Halicarnàs afirma que el pontífex màxim Gai Papiri va recollir les ordenances religioses de Numa Pompili després de l'expulsió de l'últim Tarquini, que havien estat gravades en tauletes de fusta per ordre d'Anc Marci. Pomponi comenta que es deia Sext Papiri i que va recollir les lleis en temps de Tarquini el Superb fill de Demarat (però Tarquini no era fill de Demarat). D'aquestes lleis es coneixen molt poques normes i sembla que algunes podrien haver estat afegides més tard encara que tenien la consideració de normes fixades pels reis. Grani Flac, va escriure el Liber de Jure Papiriano, que se cita com un comentari sobre el Jus Papirianum. Amià Marcel·lí cita una Lex Regia que estableix que una dona embarassada, si mor, no ha d'enterrar-se sense treure-li el fill, i els comentaristes diuen que aquesta consideració és d'època tardana. Servi Maure Honorat fa referència a una Lex Papiria que sembla que fa referència al Jus Papirianum.

## Referències

* ↑ Titus Livi. Ab Urbe Condita I.20,32
* ↑ Servi. In tria Virgilii Opera Expositio XII,836
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 118.
# Nordic Vikings

Els Nordic Vikings és un equip d'hoquei sobre gel que participa a Lliga espanyola d'hoquei sobre gel masculina des de la temporada 2021-22. Disputa els seus partits com a local a la Pista de Gel La Nevera de Majadahonda, instal·lació que comparteix amb el SAD Majadahonda.
L'equip està compost íntegrament per estudiants suecs amb beca Erasmus i participa a la lliga espanyola fruit d'un acord entre la Federació Espanyola d'Esports de Gel i l'Associació Sueca d'Hoquei Gel, per tal de facilitar l'augment de nivell de la competició espanyola. Per normativa de la competició no poden disputar els Play-off pel títol a causa de que excedeixen el número de jugadors estrangers permesos.

## Referències

* ↑ «Nordic Vikings, el equipo sueco de hockey hielo que juega en la liga española» (en castellà), 05-10-2021. [Consulta: 6 abril 2022].
* 1 2 «La historia del equipo sueco que quiere cambiar el hockey hielo español» (en castellà), 22-09-2021. [Consulta: 6 abril 2022].
* ↑ Comunicación. «Los Nordic Vikings concluyen su primera temporada en España - Real Federación Española Deportes de Hielo» (en castellà), 24-01-2022. [Consulta: 6 abril 2022].

## Enllaços externs

* Nordic Vikings - Lloc web oficial
# Onofre Ametller

Onofre Ametller (s. XVI - s. XVII) fou el primer mestre de cant conegut de la parròquia de Santa Maria de Mataró, tal com consta a la documentació conservada del Consell de la Vila, on es troba l'acord del 12 de setembre de 1591, que diu que La universitat assumia els costos del magisteri del cant i de l'orgue, per als quals nomenava a Ametller: "mossèn Honofre Ametller per mestre de cant, mossèn Joan Pau Pujol per organista".

## Referències

* ↑ Gregori i Cifré, Josep Maria; Cabot i Sagrera, Neus. Inventaris dels fons musicals de Catalunya. Volum 4: Fons del Museu-Arxiu de Santa Maria de Mataró. Barcelona: Generalitat de Catalunya. Departament de Cultura – Universitat Autònoma de Barcelona, 2010.